13. ΑΝΑΓΚ. ΝΟΜΟΣ 2271 της 29 Μαρτ./1 Απρ. 1940 Περί τροποποιήσεως διατάξεών τινων περί Αγορανομικών Δικαστηρίων. Άρθρ.1.-Εις τον δια των άρθρων 1 και 2 του υπ’ αριθ. 6415/1934 νόμου περί των εν τη επικρατεία ισοβίων δικαστών, εισαγγελέων κλπ. (τ.6) καθοριζόμενον αριθμόν των παρά τη επικρατεία προέδρων και εισαγγελέων πρωτοδικών, προστίθενται είς (1) πρόεδρος και είς (1) εισαγγελεύς πρωτοδικών, τοποθετούμενοι δι’ αποφάσεως του ανωτάτου δικαστικού συμβουλίου, ο μεν ως πρόεδρος, ο δε ως εισαγγελεύς του κατά το άρθρ.39 εδάφ. 1 του υπ’ αριθ. 382/1936 Α. Νόμου περί αγορανομικού κώδικος λειτουργούντος εν Αθήναις αγορανομικού δικαστηρίου. Άρθρ.2.-1.Η πλήρωσις των δια του άρθρ.1 του παρόντος συνιστωμένων θέσεων προέδρου και εισαγγελέως του εν Αθήναις λειτουργούντος αγορανομικού δικαστηρίου, γίνεται δι’ αποφάσεως του Α.Δ.Σ. είτε δια προαγωγής, είτε δια μεταθέσεως ομοιοβάθμων τοιούτων εξ’ άλλων δικαστηρίων του Κράτους, κατ’ αίτησιν του υφυπουργού της Αγορανομίας και κατόπιν ειδικού ερωτήματος του υπουργού της Δικαιοσύνης, η δε διάρκεια της υπηρεσίας αυτών παρά τω ανωτέρω δικαστηρίω είναι τριετής δυναμένη να παραταθή επί έν εισέτι έτος δι’ αποφάσεως του ανωτάτου δικαστικού συμβουλίου. 2.Η αναπλήρωσις του μεν προέδρου του αγορανομικού δικαστηρίου Αθηνών γίνεται, συμφώνως προς την διάταξιν του άρθρ.27 του οργανισμού των δικαστηρίων δια του αρχαιοτέρου των μετεχόντων της συνθέσεως δικαστών, του δε εισαγγελέως δι’ ενός των αντεισαγγελέων πρωτοδικών οριζομένου υπό του εισαγγελέως πρωτοδικών Αθηνών. Άρθρ.3-4.(Προέβλεπον την πληρωμήν των μισθών των Προέδρου, Εισαγγελέως και υπαλλήλων του Αγορανομ. Δικαστηρίου από το Ταμείον Άρτου, όπερ όμως κατηργήθη, υπεισελθόντος του Δημοσίου εις τας υποχρεώσεις του. Βλ.5.Γζ). 